Open Air Rádió » Charli XCX | A fesztivál rádió.
Lawrence Rothman – Kim Gordon-duett és Floria Sigismondi-klipek
2016. március 5., 22:47
A legzseniálisabb kliprendezőnő, a Marilyn Manson-horrorvideóival kerek húsz éve berobbant – és azóta többek közt Björknek, Trickynek, a Cure-nak, az Interpolnak, a Muse-nak, a Sigur Rósnak és Jack White mindhárom zenekarának dolgozó – olasz-kanadai Floria Sigismondi a 2013-as The Stars (Are Out Tonight) és The Next Day című David Bowie-klipjei óta csak egyvalakinek forgat: a 33 éves dalszerző-producer-énekes és performance/concept art művész Lawrence Rothman eddig hét videót kapott tőle készülő debütalbumához, melyen olyan jeles vendégek szerepelnek, mint Ariel Pink, Charli XCX vagy a legfrissebb számában hallható Sonic Youth-dáma Kim Gordon.
Mr. Oizo feat. Charli XCX: Hand In The Fire + FRISSÍTÉS: Flat Eric a videoklipben!
2015. december 11., 8:22
A filmrendezőként is sikeres francia technoproducer Quentin Dupieux, azaz Mr. Oizo a tavalyi Ham klipben szerepeltette újra 15 év után Flat Eric sárga bábfiguráját (mely Flat Beat című sikerszáma idején, 1999-ben lett globális sztárrá), majd idén ősszel Being Flat című rövidfilmjében is kulcsfiguraként mutatta a kis plüsshőst. A kisfilmben is hallható azonos című új száma a mai napon megjelent a Hand In The Fire EP-n is, melynek címadó nyitódalában az angol popcsaj Charli XCX (született: Charlotte Emma Aitchison, 1992) énekel.